

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

№ 395

ქალაქი ქუთაისი 30 ივნისი 2021 წელი

საქართველოს საპილოტე რეგიონების განვითარების სამთავრობო

კომისიის მიერ გამოცხადებულ საგრანტე კონკურსზე წარსადგენი ქალაქ

ქუთაისის მუნიციპალიტეტში განსახორციელებელი ინფრასტრუქტურის

განვითარების 2020 – 2022 წლების საპროექტო იდეების/წინადადებების

მოწონების შ ე ს ა ხ ე ბ

„საქართველოს სახელმწიფო ბიუჯეტით გათვალისწინებული საქართველოს რეგიონებში განსახორციელებ­ელი პროექტების ფონდიდან დასაფინანსებელი ადგილობრივი თვითმმართველობის და რეგიონული პროექტების შერჩევის პროცედურების და კრიტერიუმების დამტკიცების შესახებ“ საქართველოს მთავრობის 2013 წლის 7 თებერვლის №23 და „საქართველოს საპილოტე რეგიონების განვითარების მიზნით განსახორციელებელი ღონისძიებების შესახებ“ საქართველოს მთავრობის 2019 წლის 20 დეკემბრის №628 დადგენილებების საფუძველზე:

**მუხლი 1.** მოწონებულ იქნეს საქართველოს საპილოტე რეგიონების განვითარების სამთავრობო კომისიის მიერ გამოცხადებულ საგრანტე კონკურსზე წარსადგენი ქალაქ ქუთაისის მუნიციპალიტეტში განსახორციელებელი ინფრასტრუქტურის განვითარების 2020 – 2022 წლების საპროექტო იდეები/წინადადებები დანართის შესაბამისად.

(დანართი განკარგულებას თან ერთვის)

**მუხლი 2.** განკარგულება შეიძლება გასაჩივრდეს, კანონით დადგენილი წესით, ქუთაისის საქალაქო სასამართლოში (ვ.კუპრაძის ქუჩა №11), მისი გაცნობიდან ერთი თვის ვადაში.

**მუხლი 3.** განკარგულება ძალაში შევიდეს კანონით დადგენილი წესით.

საკრებულოს თავმჯდომარე ირაკლი შენგელია

ქალაქ ქუთაისის მუნიციპალიტეტის

საკრებულოს 2021 წლის 30 ივნისის

№ 395 განკარგულების დანართი

საქართველოს საპილოტე რეგიონების განვითარების სამთავრობო

კომისიის მიერ გამოცხადებულ საგრანტე კონკურსზე წარსადგენი

ქალაქ ქუთაისის მუნიციპალიტეტში განსახორციელებელი

ინფრასტრუქტურის განვითარების 2020 – 2022 წლების

საპროექტო იდეები/წინადადებები

|  |  |  |
| --- | --- | --- |
| № | იდეა/წინადადება | იდეის/წინადადების აღწერა |
| 1. | საზოგადოებრივი ტრანსპორტის სისტემების განვითარება ქუთაისში | საზოგადოებრივი ტრანსპორტის გაჩერებების აღჭურვა ელექტრონული საინფორმაციო ტაბლოებით |
| ჭავჭავაძის გამზირზე (მოსწავლე–ახალგაზრდობის პარკის მიმდებარედ) საავტომობილო მოძრაობის უსაფრთხოების მარეგულირებელი ინფრასტრუქტურის მშენებლობა |
| 2. | რეზო ჭეიშვილის ქუჩის საგზაო ინფრასტრუქტურის მოწესრიგება | რეზო ჭეიშვილის ქუჩის საგზაო ინფრასტრუქტურის რეკონსტრუქცია (გაფართოება) – რეაბილიტაცია |
| 3. | აღმაშენებლის გამზირზე რეკრეაციული ინფრასტრუქტურის მოწყობა | აღმაშენებლის გამზირზე, პალმების ხეივანში რეკრეაციული ინფრასტრუქტურისა და ველობილიკების მოწყობა |
| 4. | ახალი საინვესტიციო არეალის შექმნა | პროექტი მოიცავს პარლამენტის ყოფილი შენობის მიმდებარედ, აუთვისებელი ტერიტორიის გდგ-ს შექმნას და საბაზისო ინფრასტრუქტურის ფორმირებას. პირველ ეტაპზე საგზაო ინფრასტრუქტურას |
| 5. | მოსწავლე–ახალგაზრდობის სახლის მულტიფუნქციური ინფრასტრუქტურის შექმნა | მულტიფუნქციური ინფრასტრუქტურის შექმნა, რომელიც ერთ სივრცეში მოაქცევს კულტურულ–საგანმანათლებლო სკოლებს (სამუსიკო, სახელოვნებო და ა.შ.) |
| 6. | საპარკინგე სივრცეებისა და ელექტრო დამტენების ინფრასტრუქტურის განვითარება | პროექტი მოიცავს ქალაქის საპარკინგე სივრცეების აღჭურვას ვიდეო სამეთვალყურეო კამერებითა და სწრაფი ჩარიცხვის აპარატებით, ქალაქის ტერიტორიაზე სწრაფი ელექტრო სატენების ინსტალაციას |
| 7. | მცირეგაბარიტული ავტობუსების შეძენა | ქალაქის ისტორიული უბნებისათვის, სადაც არაეფექტიანია სტანდარტული შიდასაქალაქო ავტობუსების გადაადგილება, მცირეგაბარიტული ავტობუსების შეძენა, მუნიციპალური ტრანსპორტის ხელმისაწვდომობის განვითარებისათვის |
| 8. | ენერგოეფექტური ადმინისტრაციული შენობების მოწყობა | მერის წარმომადგენელთა ოფისების აღჭურვა მზის ენერგიის აპარატურით, ყოველდღიური ენერგო მოხმარების ეფექტიანობის გაუმჯობესების მიზნით |
| 9. | გაპონოვის ქუჩის ფასადების რეაბილიტაცია | ქუთაისის ისტორიული ნაწილის, გაპონოვის ქუჩის სახლებისათვის ისტორიული იერსახის დაბრუნების მიზნით, რესტავრაცია–რეაბილიტაციის პროექტის განხორციელება |
| 10. | აღმაშენებლის მოედანზე ცენტრალური შადრევნის რეაბილიტაცია | ცენტრალური შადრევნის რეაბილიტაცია |
| 11. | ოპერის თეატრის რეაბილიტაცია | ოპერის თეატრის სახურავის რეაბილიტაცია და სცენისა და დარბაზის აღჭურვა თანამედროვე სისტემებით (განათება, გახმოვანება, ინვენტარი) |
| 12 | ასსაფეხურიანი კიბის რეაბილიტაცია | ასსაფეხურიანი კიბის ისტორიული იერსახის აღდგენა |
| 13. | მდინარე რიონზე, ნიჩბოსნობის სკოლის ტერიტორიაზე, საწყალოსნო ინფრასტრუქტურის (ბაქნის, ინვენტარის შესანახი ინფრასტრუქტურისა და სხვა) მოწყობა | ქალაქისათვის დამატებითი ტურისტული მიზიდულობის ადგილის შექმნა, საწყალოსნო სახეობებით ტურისტების დაინტერესება |
| 14. | რუსთაველის გამზირისა და ლაღიძის ქუჩების კვეთასთან სკვერის რეაბილიტაცია | ობიექტი მდებარეობს ქალაქის ცენტრალურ ნაწილში, რუსთაველის გამზირზე, მჭიდროდ დასახლებულ უბანში. მიმდინარე მდგომარეობით სკვერი ამორტიზებულია და ვერ უზრუნველყოფს საკუთარი ფუნქცია–დანიშნულების შესრულებას. სკვერის რეაბილიტაციის მიმართ არსებობს მოსახლეობის დიდი ინტერესი, განსაკუთრებით პანდემიის ფონზე, როცა გარკვეულწილად შეზღუდულია შიდა ტურიზმიც |
| 15. | იმერეთის მეფეთა ყოფილი რეზიდენცია „ოქროს ჩარდახის“ რეაბილიტაცია | იმერეთის მეფეთა ყოფილი რეზიდენცია „ოქროს ჩარდახისა“ და მიმდებარე ტერიტორიის ფუნქციური არეალის რეაბილიტაციის მიზნით, აღნიშნული ძეგლისა და მისი მიმდებარე ტერიტორიის რეაბილიტაცია. მათ შორის ხელნაკეთი ნივთების ბაზრობის ინფრასტრუქტურის მოწყობა |
| 16. | სოციალური საცხოვრისისათვის ინვენტარის შეძენა | საყოფაცხოვრებო ავეჯისა და ინვენტარის შეძენა |
| 17. | ნიკეას ქუჩის მე-7 ჩიხის საგზაო ინფრასტრუქტურის რეაბილიტაცია | პროექტი ითვალისწინებს საგზაო ინფრასტრუქტურის მშენებლობას ბიზნეს აქტივობებით დატვირთულ ლოკაციაზე |
| 18. | ქუთაისში, ჩეჩელაშვილის ქუჩის №24-ში მდებარე კულტურული მემკვიდრეობის ძეგლის რეაბილიტაცია | ჩეჩელაშვილის ქუჩის №24-ში მდებარე შენობის რეაბილიტაცია. ობიექტი წარმოადგენს კულტურული მემკვიდრეობის ძეგლს. მიმდინარე მდგომარეობით ამორტიზებულია |
| 19. | მდინარე რიონზე, ბოტანიკურ ბაღსა და წმ.გიორგის ტაძარს შორის საფეხმავლო ხიდის მოწყობა | საფეხმავლო ხიდის მოწყობა მდინარე რიონზე, ბოტანიკურ ბაღსა და წმ.გიორგის ტაძარს შორის |
| 20. |  ირ.აბაშიძის გამზირზე კიკვიძის სკვერის რეაბილიტაცია |  სკვერისა და შადრევნის სრული რეაბილიტაცია |
| 21. | რუას ქუჩაზე ისტორიული აბანოების რეაბილიტაცია | რუას ქუჩაზე ისტორიული აბანოების რეაბილიტაცია |

საკრებულოს თავმჯდომარე ირაკლი შენგელია